CELEX: 62016CN0125
Language: fi
Date: 2016-02-29 00:00:00
Title: Asia C-125/16: Ennakkoratkaisupyyntö, jonka Prim’Awla tal-Qorti Ċivili (Malta) on esittänyt 29.2.2016 – Malta Dental Technologists Association ym. v. Superintendent tas-Saħħa Pubblika ja Kunsill tal-Professjonijiet Kumplimentari għall-Mediċina

30.5.2016   
            
            
               FI
            
            
               Euroopan unionin virallinen lehti
            
            
               C 191/11
            
         Ennakkoratkaisupyyntö, jonka Prim’Awla tal-Qorti Ċivili (Malta) on esittänyt 29.2.2016 – Malta Dental Technologists Association ym. v. Superintendent tas-Saħħa Pubblika ja Kunsill tal-Professjonijiet Kumplimentari għall-Mediċina
   (Asia C-125/16)
   (2016/C 191/13)
   Oikeudenkäyntikieli: malta
   
      Ennakkoratkaisua pyytänyt tuomioistuin
   
   Prim’Awla tal-Qorti Ċivili
   
      Pääasian asianosaiset
   
   
      Kantajat: Malta Dental Technologists Association ja John Salomone Reynaud
   
      Vastaajat: Superintendent tas-Saħħa Pubblika ja Kunsill tal-Professjonijiet Kumplimentari għall-Mediċina
   
      Ennakkoratkaisukysymykset
   
   
               1)
            
            
               Onko Maltan terveysviranomaisten kielto tai kieltäytyminen tunnustamasta erikoishammasteknikon ammattia – mikä tarkoittaa, että vaikka lainsäädäntöön ei liity syrjintää, ammattipätevyytensä tunnustamista hakeneet, muista jäsenvaltioista peräisin olevat henkilöt eivät käytännössä voi ryhtyä harjoittamaan ammattiaan Maltassa – vastoin niitä periaatteita ja oikeudellisia säännöksiä, joilla säännellään yhtenäismarkkinoiden perustamista, ja etenkin SEUT 49, SEUT 52 ja SEUT 56 artiklasta johtuvia periaatteita ja oikeudellisia säännöksiä tilanteessa, jossa kansanterveydelle ei aiheudu vaaraa?
            
         
               2)
            
            
               Olisiko ammattipätevyyden tunnustamisesta 7.9.2005 annettua Euroopan parlamentin ja neuvoston direktiiviä 2005/36/EY (1) sovellettava erikoishammasteknikoihin, kun otetaan huomioon, että jos hammasproteesi osoittautuu virheelliseksi, siitä seuraa vain, että hammasproteesia on muutettava tai se on vaihdettava, eikä potilaalle aiheudu vaaraa?
            
         
               3)
            
            
               Voidaanko Maltan terveysviranomaisten kiellolla, joka on riitautettu nyt käsiteltävässä tapauksessa, edistää kansanterveyden korkeatasoisen suojelun tavoitetta, kun virheellinen hammasproteesi voidaan vaihtaa ilman, että potilaalle aiheutuu vaaraa?
            
         
               4)
            
            
               Tarkoittaako tapa, jolla vastaaja, kansanterveyden valvontaviranomainen, tulkitsee ja soveltaa 7.9.2005 annettua Euroopan parlamentin ja neuvoston direktiiviä 2005/36/EY erikoishammasteknikoihin, jotka ovat hakeneet ammattipätevyytensä tunnustamista samoilta Maltan terveysviranomaisilta, tarkoittaa suhteellisuusperiaatteen loukkaamista?
            
         
      (1)  Ammattipätevyyden tunnustamisesta 7.9.2005 annettu Euroopan parlamentin ja neuvoston direktiivi 2005/36/EY (EUVL L 255, s. 22).